
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Acordului de împrumut (Proiect privind completarea sprijinului financiar acordat de UE pentru restructurarea agriculturii), între România şi Banca Internaţională pentru Reconstrucţie şi Dezvoltare, semnat la Bucureşti, la 28 decembrie 2007, cu care comisia noastră a fost sesizată în fond cu adresa Biroului Permanent nr.PL.x. 538 din 16 septembrie 2008.
	PREŞEDINTE,

Aurel Gubandru

RAPORT

asupra proiectului de Lege pentru ratificarea Acordului de împrumut (Proiect privind completarea sprijinului financiar acordat de UE pentru restructurarea agriculturii), între România şi Banca Internaţională pentru Reconstrucţie şi Dezvoltare, 

semnat la Bucureşti, la 28 decembrie 2007
Cu adresa nr.PL.x. 538 din 16 septembrie 2008, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Acordului de împrumut (Proiect privind completarea sprijinului financiar acordat de UE pentru restructurarea agriculturii), între România şi Banca Internaţională pentru Reconstrucţie şi Dezvoltare, semnat la Bucureşti, la 28 decembrie 2007.
La întocmirea raportului s-a avut în vedere avizul favorabil al Consiliului Legislativ, cu observaţii şi propuneri, trimis cu adresa nr.923/05.08.2008, avizul favorabil al Comisiei juridice, de disciplină şi imunităţi, trimis cu adresa nr.538/23.09.2008  şi avizul favorabil al Comisiei pentru administraţie publică, amenajarea teritoriului şi echilibru ecologic.
Prezentul proiect de Lege are ca obiect de reglementare ratificarea Acordului de împrumut între România şi Banca Internaţională pentru Reconstrucţie şi Dezvoltare, semnat la Bucureşti, la 28 decembrie 2007.
Acordul propus spre ratificare reprezintă un tratat internaţional, semnat la nivel de stat, care potrivit art.19 lit.a) din Legea nr.590/2003 privind tratatele, urmează să fie supus spre ratificare Parlamentului.
În contextul integrării, România trebuie să implementeze la nivel naţional Politica Agricolă Comună a Uniunii Europene (PAC).

Împrumutul BIRD, în valoare de 47,7 milioane euro, va fi disponibilizat în tranşe, în baza cheltuielilor eligibile efectuate în cadrul proiectului.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, din partea Guvernului doamna Doina Dascălu, Secretar de Stat, din partea Ministerului Economiei şi Finanţelor.
La lucrările comisiei au participat 27 deputaţi, din totalul de 28 membri ai comisiei.

Raportul comisiei a fost adoptat cu unanimitate de voturi. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului.
În urma dezbaterii proiectului de Lege pentru ratificarea Acordului de împrumut (Proiect privind completarea sprijinului financiar acordat de UE pentru restructurarea agriculturii), între România şi Banca Internaţională pentru Reconstrucţie şi Dezvoltare, semnat la Bucureşti, la 28 decembrie 2007, în şedinţa din data de 30 septembrie 2008, comisia propune plenului Camerei Deputaţilor, adoptarea proiectului de Lege în forma prezentată de iniţiator. 
	PREŞEDINTE,

Aurel Gubandru
	SECRETAR,

Ştefan Baban


Consilier parlamentar:
Luminiţa Ghiorghiu

